cyanic-selkie/wikianc huggingface dataset:
Francisco Fernández Montes
Traxectoria
Avogado de profesión. Presentouse por primeira vez ás eleccións municipais de 1995 como cabeza de lista de Independentes por Rábade. Nas municipais de 1999 foi elixido alcalde de Rábade como cabeza da candidatura Independentes por Rábade. Nas municipais de 2003 volveu ser elixido alcalde ao acadar IR a maioría absoluta. Nas municipais de 2007 volveu gobernar o concello grazas ao apoio do PSdeG-PSOE. Nas municipais de 2011, a abstención do PSdeG-PSOE propiciou a súa reelección. No 2015, o candidato socialista (Miguel Vilar Rivas) dimite tras as votacións, ocupando o seu posto Alejandro Martínez Campos, o cal fai alcalde a Xosé Fernández Montes.
Zurich Premiership 2003-2004
A tempada 2003-2004 da Zurich Premiership foi a décimo sétima edición da liga inglesa de rugby, creada pola RFU en 1987. A liga tomaba o nome Zurich do seu principal patrocinador, unha empresa aseguradora.
Formato da competición
O torneo estivo composto por 12 equipos, e tivo un formato segundo o cal os equipos tiñan que disputar dúas voltas completas, de xeito que cada equipo se enfrontase ós outros 11 conxuntos dúas veces, unha como local e outra como visitante. Posteriormente os 3 primeiros equipos da táboa pasaron a disputar a fase final de eliminatorias polo título.
A liga comezou o 12 de setembro de 2003, e rematou o 29 de maio de 2004 coa gran final disputada no Estadio de Twickenham, en Londres.
Outeiro, Artoño, Agolada
Outeiro é un lugar da parroquia de Artoño, no concello pontevedrés de Agolada, na comarca do Deza. Segundo o INE, no 2008 tiña 12 habitantes (5 homes e 7 mulleres), o que supón unha diminución de 4 habitantes con respecto ao ano 2000.
Toponimia
A orixe do topónimo é o latín, que é unha parte alta ou elevación do terreo.
Sugar Ray Leonard
Ray Charles Leonard, nado en Wilmington (Carolina do Norte) o 7 de maio de 1956, máis coñecido como "Sugar" Ray Leonard, é un ex-boxeador, motivador e actor ocasional. Habitualmente considerado un dos grandes boxeadores de todos os tempos, competiu entre 1977 e 1997, gañando títulos mundiais e cinco categorías, o campionato lineal en tres categorías, e o título en peso wélter sen disputar. Leonard formou parte de "The Fabulous Four", grupo de boxeadores que se enfrontaron entre eles na década de 1980, xunto con Roberto Durán, Thomas Hearns e Marvin Hagler.
"The Fabulous Four" crearon unha vaga de popularidade das clases máis lixeiras que loitaron na era posterior a Muhammad Ali, durante a que Leonard venceu a outros futuros membros do Salón da Fama Internacional do Boxeo como Hearns, Durán, Hagler e Wilfred Benítez. Leonard foi tamén o primeiro boxeador que gañou máis de cen millóns de dólares e foi nomeado "Boxeador da Década" nos oitenta. A revista The Ring considerouno loitador do ano en 1979 e 1981, mentres que a Boxing Writers Association of America (BWAA) lle deu o mesmo título en 1976, 1979 e 1981. En 2002, foi votado por The Ring como o noveno mellor boxeador dos últimos 80 anos; BoxRec considerouno o 27.º maior boxeador, libra por libra.
Obra humanitaria
Leonard e a súa esposa, Bernadette, creou a Sugar Ray Leonard Foundation para apoiar a Juvenile Diabetes Research Foundation e o seu paseo anual por unha cura. En 2009, a fundación expandiuse para apoiar programas de axuda á xente a reconstruír as súas comunidades en dez cidades estadounidenses.
En 2007 recibiu o Ambassador Award of Excellence da LA Sports & Entertainment Commission en Riviera Country Club pola súa implicación na comunidade.
Abusos
Na súa autobiografía The Big Fight: My Life in and out of the Ring, publicada en xuño de 2011, Leonard revelou que cando era un boxeador mozo foi vítima de abuso sexual por parte dun adestrador olímpico, ademais doutro home, un patrocinador. Dende entón fixo aparicións públicas para atraer a atención sobre os abusos sexuais aos menores e animando as vítimas a que informen dos abusos.
Cyriopagopus lividus
Cyriopagopus lividus é unha especie de tarántula nativa de Myanmar e de Tailandia, descrita orixinalmente co nome científico Haplopelma lividum. É unha tarántula de tamaño medio, cunha envergadura de patas duns 13 cm. Destaca polas súas patas azuis iridescentes e polo seu prosoma e opistosoma de cor gris.
Relación cos humanos
Cyriopagopus lividus é unha especia habitual do mercado de mascotas, malia ser unha tarántula rápida e defensiva cun potente veleno. As mordeduras desta especie poden provocar cambras e inflamacións severas.
Circuíto de carreiras urbano
thumb| O [[Gran Premio de Mónaco, celebrado no Circuíto de Mónaco, é un dos máis prestixiosos e famosos do mundo. carreiras de automóbiles.]]
Un circuíto urbano é un circuíto de carreiras de automobilismo composto por estradas ou rúas públicas pechadas temporalmente dunha cidade, vila ou pobo, usados ​​en carreiras de motor. Instalacións como o paddock, boxes, valados e tribunas adoitan colocarse temporalmente e retirarse pouco despois de que remate a carreira, pero nos tempos modernos os boxes, o control de carreira e as tribunas principais ás veces constrúense permanentemente na zona. Dado que a superficie da pista está prevista inicialmente para velocidades normais, os pilotos de carreiras adoitan atopar circuítos urbanos cheos de fochancas e sen adherencia. As áreas de escape poden ser inexistentes, o que encarece os erros de condución que en circuítos construídos con propósito con áreas de escape máis amplas.
Os gobernos locais ás veces apoian carreiras que se realizan en circuítos urbanos para promover o turismo.
América
thumb | O [[Honda Indy Toronto | Circuíto urbano de Toronto Indy funciona en Toronto, Canadá Lugar de exposición desde 1986 .]] thumb | [[Circuíto urbano de Punta del Este, Uruguai, o primeiro ePrix de Fórmula E en América. Discorre ao longo do porto de Punta del Este – alcumado o Monte Carlo de Suramérica  ]] thumb | [[Circuíto urbano de Puerto Madero, Arxentina, xunto a un posto de comida típico na Costanera Sur]] thumb | [[IMSA GT Championship | IMSA circuíto urbano en Columbus, Ohio.]]
Asia e África
thumb|[[Circuíto urbano de Marina Bay, Singapur, actulmente usado en
Fórmula 1]]
Europa
thumb|As [[rúas de San Petersburgo utilizadas pola IndyCar Series.]]
Oceania
thumb|[[Melbourne Grand Prix Circuit, Australia]]
Chenzas, Soutordei, Ribas de Sil
Chenzas é un lugar da parroquia de Soutordei, no concello lucense de Ribas de Sil. No ano 2008 tiña 3 habitantes, 1 home e 2 eran mulleres, o que supón un mantemento en relación ao ano 2007.
Libraría Andel
Andel foi unha libraría da cidade de Vigo, aberta en decembro de 1999 e que anunciou o seu peche o 21 de febreiro do ano 2019. Estivo considerada emblemática da cultura galega.
Vito Corleone
Vito Andolini Corleone é un personaxe ficticio, protagonista do primeiro libro e película da saga O padriño, ademais de semi-protagonista en O padriño II. Encarna ao xefe da familia Corleone, unha mafia siciliana que se atopa na cidade de Nova York, entre os anos 1940 e 1950. Tamén é coñecido polo alcume máis íntimo de Padriño. Este personaxe é protagonista da novela de Mario Puzo titulada O padriño e, foi representado no cine por Marlon Brando en O padriño e por Robert De Niro en O padriño II entre 1972 e 1974.
Na novela o personaxe ten catro fillos: Santino, Constanzia, Frederico e Michael Corleone, ademais de Tom Hagen, que é adoptado. Na película, ten tamén catro fillos, que son Michael Corleone, Santino Corleone "Sonny", Fredo Corleone e Connie Corleone. Ademais de Tom Hagen, que é adoptado. No transcurso da historia só perde a Santino, que é tiroteado nunha casa de peaxe.
Diferentes mortes
Vito Corleone falece o 29 de xullo de 1955 á idade de 62 anos, pero a causa da súa morte é diferente no libro e no filme:
Ananio
Ananio (en grego antigo, Ἀνάνιος Anánios) foi un poeta da Antiga Grecia que viviu no século -VI do que só se conservan escasos fragmentos.
Traxectoria
A súa cronoloxía vén dada porque un dos seus fragmentos cita a Pitermo de Teos, mentres que Epicarmo cita un dos seus fragmentos, polo tanto a súa vida sitúase entre a destes dous autores. Usou como metros o iambo normal, o coliambo ou iambo coxo e o tetrámetro trocaico. Algúns autores atribuíronlle a invención do coliambo mentres outros llo atribuían a Hiponacte, contemporáneo seu.
José Moreno Bello
José Moreno Bello, nado en Vioño (Carballo), foi un sindicalista e agrarista galego.
Traxectoria
Vivía na Grela, no concello de Oza, onde combinaba a explotación agraria co traballo de carpinteiro na cidade da Coruña. Militante anarquista, era un dos cadros máis sinalados na sociedade de resistencia dos carpinteiros. Participou na fundación do Centro de Estudios Sociales Germinal, que presidiu en 1904. Organizou en 1907 unha sociedade agraria na Grela que se integrou na Unión Campesina, da que foi membro fundador. Participou na I Asemblea Agraria de Galicia, na que ostentou a presidencia co apoio de Solidaridad Gallega, logo da automarxinación dos representantes do Directorio Antiforista de Teis e do abandono de Manuel Martínez Pérez e das seccións da Unión Campesina que o seguiron. Foi elixido concelleiro en Oza en setembro de 1909. En 1912 marchou á emigración.
O Pereiro, Lemaio, A Laracha
O Pereiro é un lugar da parroquia de Lemaio no concello coruñés da Laracha na comarca de Bergantiños. Tiña 22 habitantes no ano 2009 segundo datos do Instituto Nacional de Estadística, dos cales eran 10 homes e 12 mulleres.
Rondae Hollis-Jefferson
Rondae Jaquan Hollis-Jefferson, nado o 3 de xaneiro de 1995 en Chester, Pensilvania, é un xogador de baloncesto profesional estadounidense que xoga no Beşiktaş Icrypex turco. Foi elixido na vixésimo terceira posición do Draft da NBA do 2015 polos Portland Trail Blazers procedente da Universidade de Arizona.
Universidade
Hollis-Jefferson xogou dúas tempadas de baloncesto universitario cos Wildcats da Universidade de Arizona. O 7 de abril de 2015, declarouse elixíbel para o Draft da NBA, renunciando aos seus dous últimos anos universitarios.
Profesional
O 26 de xuño de 2015, foi seleccionado na posición número 23 do Draft polos Portland Trail Blazers, con todo, os seus dereitos foron traspasados xunto con Steve Blake aos Brooklyn Nets a cambio de Mason Plumlee e os dereitos da selección número 41 do mesmo draft, Pat Connaughton.
O 7 de xullo de 2019, Hollis-Jefferson asinou un contrato dun ano cos Toronto Raptors.
O 3 de decembro de 2020, Hollis-Jefferson asinou cos Minnesota Timberwolves. Foi cortado polos Timberwolves pouco despois sen chegar a debutar.
O 8 de abril de 2021, Hollis-Jefferson asinou un contrato de dez días cos Portland Trail Blazers. O 18 de abril de 2021, asinou un segundo contrato de dez días, e dez días máis tarde, asinou cos Trail Blazers para o resto da tempada.
O 28 de setembro de 2021, Hollis-Jefferson asinou co Beşiktaş JK da Basketbol Süper Ligi turca.
Quintas, Artoño, Agolada
Quintas é un lugar da parroquia de Artoño, no concello pontevedrés de Agolada, na comarca do Deza. Segundo o INE, no 2008 tiña 1 habitante (1 muller), o que supón unha diminución de 2 habitantes con respecto ao ano 2000.
A Christmas Prince: The Royal Baby
A Christmas Prince: The Royal Baby é un filme estadounidense de 2019 dirixido por John Schultz a partir dun guión de Nate Atkin. Está protagonizado por Rose McIver, Ben Lamb e Sarah Douglas. É a secuela dos filmes de 2017 A Christmas Prince e de 2018 A Christmas Prince: The Royal Wedding. A rodaxe produciuse entre marzo e xuño de 2019 en Romanía.
David Chipperfield
miniatura|Museo fluvial e do remo en [[Henley-on-Thames.]] miniatura|Literaturmuseum der Moderne (LiMo) en [[Marbach am Neckar.]] miniatura|Vivendas en [[Villaverde, Madrid|Villaverde (2005).]]
David Chipperfield, nado en Londres o 18 de decembro de 1953 é un arquitecto británico residente en Corrubedo. En 2023 recibiu o premio Pritzker de arquitectura. En Galiza impulsou a Fundación RIA, centrada nos desafíos urbanísticos e de ordenación do territorio na ría de Arousa, a través da que colabora en diferentes proxectos coa Xunta e co COAG.
Traxectoria
Estudou arquitectura na Architectural Association School of Architecture de Londres, licenciándose en 1977. Entre os anos 1978 e 1984 traballou con arquitectos como Douglas Stephen, Richard Rogers ou Norman Foster, establecendo nese ano o seu propio estudio, David Chipperfield Architects, que ten as súas oficinas principais en Londres, Berlín e Milán e unha oficina de representación en Shanghai.
En 1999, David Chipperfield foi galardoado coa Medalla de Ouro de Heinrich Tessenow, que foi seguida por unha exposición xunto con Andrés Jaque. O ano seguinte foi un dos arquitectos que representou ao Reino Unido na Bienal de Arquitectura de Venecia. En 2003 foi elixido membro honorario da Academia da Arte e o Deseño de Florencia, e no 2004 foi nomeado Comendador da Orde do Imperio Británico (CBE) polos seus servizos prestados á arquitectura.
Tamén foi profesor de deseño en diferentes escolas de arquitectura do Reino Unido e profesor invitado en universidades europeas e estadounidenses.
Ignorancia
miniatura|dereita|250px|[[Ebenezer Scrooge atópase coa Ignorancia e a Miseria en Conto de Nadal de Charles Dickens.]]
A ignorancia é un desfasamento entre a realidade e unha percepción errónea da realidade. A ignorancia é a consecuencia dunha crenza ou dun feito probado que non se coñece, ou dito doutro modo, é a ausencia de coñecemento.
Concepción folosófica
En filosofía o estudo da ignorancia vai parello ao estudo do coñecemento, sendo ambos a parte central da epistemoloxía. A filosofía secular condena xeralmente a ignorancia ao modo ilustrado na obra clásica Conto de Nadal de Charles Dickens. Nela a pantasma do Nadal presente amosa a Scrooge a ignorancia e a miseria personificadas en nenos, sinalando á primeira como a máis daniña.
Ignorancia sabia e ignorancia profunda
Son dous conceptos moi importantes no ámbito da véspera estratéxica e da intelixencia económica.
Tenascina R
Función
A tenascina R é unha proteína que se expresa principalmente no sistema nervioso central, que se encontra na matriz extracelular. É un membro da familia xénica da tenascina (TN), que cmprende polo menos 3 xenes en mamíferos, que son: TNC (ou hexabraquion), TNX (ou TNXB), e TNR. Os xenes exprésanse en distintos tecidos en diferentes momentos durante o desenvolvemento embrionaio e están presentes tamén nos tecidos adultos.
Galería de imaxes de Abegondo
Galería de imaxes do concello de Abegondo na provincia da Coruña.
Thom Yorke
Thomas Edward Yorke, nado en Wellingborough (Northamptonshire) o 7 de outubro de 1968, é un músico inglés coñecido por ser o vocalista e principal compositor das bandas de rock alternativo Radiohead e Atoms for Peace, aclamado polo seu ton vocal e o seu uso do falsetto. Como multi instrumentalista, el toca principalmente a guitarra e o piano, aínda que tamén ten tocado o sintetizador, o baixo e a batería, así como outros instrumentos, facendo tamén uso de máquinas electrónicas como os samplers e as caixas de ritmos. Nos anos 90', Thom Yorke era coñecido por ser un músico da variante rock, pero dende o ano 2000, coa publicación do álbum Kid A, mostrou a expansión da súa músca rock engadindo sons electrónicos. A demais de ser o membro principal de Radiohead, editou dous álbums en solitario: The Eraser (2006) e Tomorrow's Modern Boxes (2014). Fóra da música, Yorke é un activista político en prol dos dereitos humanos, dos movementos ecoloxistas e as causas anti-guerra.
Yorke ten sido citado como unha das figuras máis influentes da industria musical. No ano 2002 a revista Q Magazine nomeouno o músico británico máis intenso, e no 2005, Radiohead quedou no posto 73 da lista da Rolling Stone dos 100 mellores artistas de todos os tempos. Yorke tamén foi citado entre os mellores vocalistas da historia da música popular. Nunha enquisa do ano 2005, feita pola revista Blender, e a canle MTV2, Yorke foi votado o 18º mellor cantante de todos os tempos, e no 2008 foi posto no número 66 da lista da Rolling Stone dos 100 mellores vocalistas de todos os tempos.
Arde amor
Argumento
Unha parella, Lucio (Miguel Pernas) e Rosa (María Bouzas), remata coas súas vidas a consecuencia dun pacto de morte; Ranxel (Chete Lera), amigo de Lucio, non o dá evitado. A traxedia conmociona a Luís (Sergi López) e Modia (Rosana Pastor), os anteriores amantes de Rosa e Lucio. Despois de moito tempo sen se veren, Luís procura a Modia para que lle axude a entender toda a traxedia.
Proxección
O filme recibiu os seguintes premios e distincións : Arde amor foi seleccionado tamén, entre outros, para os seguintes festivais internacionais:
Vígríðr
miniatura|300px|[[Odín loitando contra o lobo Fenrir mentres outras deidades combaten no campo de batalla de Vígríðr. Ilustración de Emil Doepler (1905).]] miniatura|300px|A serpe [[Jörmungandr enfróntase ó deus Thor, mentres ten lugar a batalla en Vígríðr tras eles. Ilustración de Emil Doepler (1905).]] Na mitoloxía nórdica, Vígríðr tamén coñecido como Óskópnir, é un gran campo de batalla onde combaterán as forzas dos deuses Æsir e as forzas do xigante Surtr como parte dos eventos do Ragnarök. O lugar cítase na Edda poética, compilada no século XIII de anteriores obras literarias, así como na Edda prosaica, ambas escritas polo poeta islandés Snorri Sturluson. A Edda poética menciona brevemente o campo de batalla onde ambas partes se enfrontaban, mentres que a Edda prosaica ofrece unha información máis ampla, anticipando que é un lugar onde morrerán moitas deidades (e os seus inimigos) antes que o mundo sexa engulido polo lume e renaza,
Etimoloxía
No antigo nórdico, Vígríðr significa "lugar onde se celebra a batalla". A orixe do outro nome, Óskópnir aínda é obxecto de debate, pero decántase cara "a (aínda non) orixinada", "sen celebrar" ou "sen facer".
Proame, Lemaio, A Laracha
Proame é un lugar da parroquia de Lemaio no concello coruñés da Laracha na comarca de Bergantiños. Tiña 73 habitantes no ano 2009 segundo datos do Instituto Nacional de Estadística, dos cales eran 34 homes e 39 mulleres.
Provincia de Bursa
miniatura|300px|dereita|Localización da provincia de Bursa en Turquía Bursa é unha das 81 provincias (en turco: iller) nas que está dividida Turquía, situada no noroeste na rexión (bölge) do Mármara (Marmara Bölgesi), con excepción dos distritos de Büyükorhan, Harmancık, Keles e Orhaneli, ao sur, que forman parte da rexión do Exeo (Ege Bölgesi). Ten unha superficie de, e contaba con habitantes no ano 2009.
A súa capital é a cidade de Bursa.
Distritos
miniatura|300px|dereita|Distritos (ilçeler) de Bursa. miniatura|300px|dereita|A aldea de [[Hayriye, no distrito de İnegöl.]] A provincia de Bursa divídese nos seguintes distritos:
Julio Álvarez Núñez
Traxectoria
Estudou en Barcelona, é A.T.S. Foi practicante titular na Lama e despois no Centro de Saúde de Quiroga. Nas eleccións municipais de 1987 presentouse encabezando a candidatura de AP en Quiroga, sendo elixido alcalde por maioría absoluta. Nas municipais de 1991 volveu ser alcalde polo PPdeG. Nas sucesivas eleccións volveu ser elixido por maioría absoluta. Foi presidente da Federación Galega de Municipios e Provincias (1996-2000). Foi deputado provincial (1994-2007) e vicepresidente segundo da Deputación (1999-2007).
Catedral da Santísima Concepción
miniatura|dereita|330px|Catedral de Concepción.
A Catedral de Concepción é a catedral da arquidiocese católica de Concepción, Chile. A súa fachada domina a Praza da Independencia en Concepción. A súa segunda construción iniciouse no ano 1940. O conxunto arquitectónico da Catedral de Concepción consiste nun Museo Eclesiástico, a Aula Magna e a propia catedral.
Christijan Albers
Christijan Albers, nado en Eindhoven o 16 de abril de 1979, foi un piloto neerlandés de Fórmula 1 e de DTM. Conduciu para Minardi, Midland e Spyker en F1, e para AMG-Mecerdes en DTM, onde acadou un segundo e un terceiro na clasificación final en 2003 e 2004.
Traxectoria
Iniciouse nos karts obtendo o campionato nacional danés da disciplina en 1997. Nese mesmo ano tamén foi campión na Fórmula Ford 1800 nos Países Baixos e Bélxica, e participou na serie Renault Mégane.
No 2001 Albers participou na DTM, categoría na que obtivo o subcampionato tras acadar 4 vitorias. Ao mesmo tempo desenvolveu actividades coma piloto de probas da escudaría Minardi de Fórmula 1, e pilotou o bipraza do equipo empregado para fins promocionais. En novembro de 2004 obtivo o mellor rexistro nas probas de Misano di Gera d'Adda.
Albers foi confirmado para a tempada 2005 de Fórmula 1 como piloto titular de Minardi. Non acadou resultados de relevancia nas primeiras carreiras do ano. Ao finalizar a tempada, na que conseguiu catro puntos no Gran Premio dos Estados Unidos, Albers foi confirmado coma piloto principal de Midland F1 Racing.
Na tempada 2007 de Fórmula 1 foi confirmado piloto oficial do equipo Spyker F1 Team, xunto ao seu compañeiro de equipo Adrian Sutil, pero tralo non pagamento do seu patrocinador deixou de correr con esta escudaría, facendo o seu último gran premio en Silverstone.
Felipe Augusto de Saint-Marcq
Traxectoria
Entrou no servizo de España aos 14 anos, no rexemento da Garda valoa do rei, no que era capitán de compañía cando estalou a Guerra da Independencia. Cando os franceses se apoderaron de Madrid, Saint-Marcq conseguiu fuxir. Trasladouse a Valencia, onde obrigou ao xeneral francés Moncey a levantar o asedio da cidade. Como premio por esta acción foi ascendido a Mariscal de campo.
Cando se produciu o primeiro sitio de Zaragoza conseguiu reunir uns seis mil homes cos que contribuíu a que os franceses de Lefebvre levantaran o campo. Quedou en Zaragoza ás ordes de Palafox, participando activamente na defensa da cidade durante o segundo sitio, sendo premiado cos galóns de Tenente xeneral. Cando a praza capitulou foi feito prisioneiro e conducido a Nancy, onde permaneceu até 1814.
Cando Fernando VII regresou, Saint-Marcq, xa liberado, puido retornar a España. Foi, sucesivamente, capitán xeneral de Galicia, de Valencia e de Aragón, até 1830. Morreu en Madrid, vítima dunha epidemia de cólera, en 1831.
Século -XVIII
século XIX adC < século XVIII adC > século XVII adC
O século XVIII antes de nosa era comezou o 1 de xaneiro do ano 1800 a.C. e terminou o 31 de decembro de 1701 a.C.
En Oriente Medio este século estivo marcado polo ascenso (en 1792 a.C.) de Hammurabi ao trono da cidade de Babilonia desde onde iniciou unha política de expansión. En primeiro lugar, liberouse da tutela de Ur para, en 1786 a.C., enfrontarse ao veciño rei de Larsa, Rim-Sin, arrebatándolle Isín e Uruk. Coa axuda de Mari no 1762 a.C. derrotou a unha coalición de cidades na beira do río Tigris, para conquistar a cidade de Larsa. Despois proclamouse rei de Sumer e Acad, título que xurdira en tempos de Sargón de Acad e que empregárase dende entón polos monarcas que obtiveron o dominio de toda a rexión de Mesopotamia. Despois dun novo enfrontamento cunha nova coalición de cidades conquistou Mari, despois da cal, no 1753 a.C., completou a súa expansión coas conquistas de Asiria e Ešnunna, ao norte de Mesopotamia. En Exipto comeza segundo período intermedio. Arredor do 1800 a.C. s XIII dinastía chega ao poder e é incapaz de controlar as extensas terras dominadas. A finais do século aparecen os hicsos, que conquistaron a rexión norte do país.
Karstula
Karstula é un municipio de Finlandia situado na rexión de Finlandia Central. En 2018 a súa poboación era de 4 113 habitantes. A superficie do termo municipal é de 963,19 km2, dos cales 76,13 km2 son auga. O concello ten unha densidade de poboación de 4,64 hab./km².
Limita cos concellos de Kannonkoski, Kivijärvi, Kyyjärvi, Saarijärvi e Soini, este último na rexión veciña de Ostrobotnia do Sur.
O concello é unilingüe en finés.
Yeah Yeah Yeah Yeah
Yeah Yeah Yeah Yeah é o nome do lado de Bikini Kill dun álbum compartido coa banda Huggy Bear (o desta chámase Our Troubled Youth. Foi editado en marzo de 1993 a través do selo Kill Rock Stars.
O tema "Rebel Girl" foi interpretado por primeira vez ao vivo polo grupo o 27 de decembro de 1991 en Washington, D.C., e está adicado a Juliana Luecking (QueenJuliana). A canción aparece no videoxogo Rock Band 2.
Louxadelas, Soutordei, Ribas de Sil
Louxadelas é un lugar da parroquia de Soutordei, no concello lucense de Ribas de Sil. En 2008 estaba habitado por unha muller, ao igual ca en 2007.
Xosé Manuel Hidalgo Cuñarro
José Manuel Hidalgo Cuñarro, nado o 8 de setembro de 1956 na Estrada, é un arqueólogo galego.
Traxectoria
Licenciado en xeografía e historia (especialidade de prehistoria e arqueoloxía), pola Universidade de Santiago de Compostela foi profesor de EXB, arqueólogo municipal do concello de Vigo e director do Museo Municipal Quiñones de León de 1992 a 1999.
Julio Rodríguez Soto
Julio Manuel Rodríguez Soto, nado en Maside o 17 de marzo de 1880 e finado en Lisboa o 9 de xullo de 1931, foi un avogado e político galego.
Traxectoria
miniatura|250px|Julio Rodríguez Soto na inauguración da súa rúa en Maside, 1925. Fillo de José Rodríguez Vázquez, notario en Ribadavia e Francisca Soto, mestra de Maside. Licenciado en Dereito, abriu bufete no Carballiño. Foi alcalde de Maside nos anos dez. Durante a ditadura de Primo de Rivera colaborou con José Calvo Sotelo, sendo o seu home de confianza na comarca do Carballiño. Foi nomeado deputado provincial en 1924 e elixido presidente da Deputación de Ourense o 9 de novembro de 1926. Foi membro da Asemblea Nacional Consultiva como representante das Deputacións provinciais (1927-1930). Dimitiu como presidente da Deputación en xaneiro de 1929. Despois foi nomeado Inspector xeral de Petróleos. Coa proclamación da Segunda República exiliouse en Portugal, morrendo en Lisboa en xullo de 1931, con 51 anos.
Unha rúa do Carballiño leva o seu nome na súa honra.
Fredo Corleone
Federico "Fredo" Corleone, nado o 13 de maio de 1919 e finado o 25 de marzo de 1959, é un personaxe ficticio da novela de Mario Puzo O Padriño. É irmán de Santino Corleone "Sonny" e Michael Corleone. O seu pai é Vito Corleone, a cabeza dunha familia da mafia de Nova York ficticia. Fredo foi interpretado polo actor italoamericano John Cazale na adaptación de Francis Ford Coppola da novela, así como na súa secuela.
Rol na novela e película
Como é sinalado na novela de Puzo, Fredo sempre foi considerado na familia do crime Corleone como o máis débil e o máis bobo dos tres irmáns, e fóronlle dado negocios sen importancia para dirixir.
Nunha escena fundamental na novela e película, Fredo intenta responder inmediatamente despois do atentado contra o seu pai nunha rúa de Nova York por homes que traballan para o señor da droga Virgil Sollozzo. Con todo, búscase a arma, déixaa caer, e é incapaz de devolver o lume. El entón senta nun costado da rúa, á beira do seu pai inconsciente e chora.
Nas secuelas
Na festa do lago Tahoe, ao comezo de O Padriño II, Fredo é incapaz de controlar á súa intoxicada esposa, Deanna. Despois de que ela bailou con outro home, el furiosamente arrastrouna da pista de baile e ameazou con golpeala. Deanna burlouse del dicindo que el "non podía zurrar con correa á súa mamá ," e que el está celoso porque el non é "un verdadeiro home."
Nun flashback dos primeiros días da familia Corleone, hai unha escena onde un pequeno Fredo está sendo tratado pola pneumonía. A escena mostrou que Fredo era enfermizo ata na súa mocidade.
Fredo traizoou a Michael cando se achegou a Johnny Onda, un axente do gánster rival Hyman Roth. Esta traizón para rematar causou unha tentativa de asasinato contra Michael na súa casa do lago Tahoe. A película deixou confuso os detalles do trato de Fredo con Onda e Roth. Fredo afirmou ambiguamente que o seu obxectivo naquel trato era conseguir simplemente algo para el, só, e xurou que el non se deu conta de que el estaba sendo usado como parte dun complot máis grande para matar ao seu irmán. Con todo, no caso de que asasinasen a Michael, Fredo conduciría probablemente a familia Corleone, polo menos como un home de palla.
Cando Michael descubriu o papel de Fredo no complot, descoñeceuno. Sobre a morte da súa nai, e ante a urxencia da súa irmá Connie, Michael abrandouse cara a Fredo e aparentemente ofreceu a reconciliación. Con todo, era só para reter a Fredo e mandalo asasinar, algo que Michael non se atreveu a facer mentres a súa nai estaba viva.
Norma Shearer
Edith Norma Shearer, nada en Montreal o 10 de agosto de 1902 e finada en Woodland Hills, California o 12 de xuño de 1983, foi unha actriz canadense.
Traxectoria
Pasou a súa infancia en Montreal, onde se interesou pola música. Non obstante, tras ver un vodevil no seu noveno aniversario decidiu converterse en actriz. Tras o divorcio dos seus pais en 1920, marchou coa súa nai e a súa irmá a Nova York para buscar traballo no teatro.
Os seus primeiros traballos foron como extra en películas da Universal Pictures.
Chegou a Hollywood en 1923, asinando un contrato coa Metro-Goldwyn-Mayer, da que foi unha das primeiras estrelas.
Na súa primeira proba de cámara para unha película coincidiu co produtor Irving Thalberg, que quedou moi impresionado con Shearer e a converteu na súa protexida. Casaron en 1927, tras converterse ela ao xudaísmo.
Shearer xa era unha actriz coñecida cando chegou o cinema sonoro, e foi unha das actrices que logrou facer a transición desde o mudo. Cansa de ter unha imaxe de “boa rapaza”, convenceu o seu marido para protagonizar The Divorcee en 1930. Con este filme gañou o Oscar á mellor actriz. Tras este papel continuou interpretando personaxes sensuais nos anos anteriores ao Código Hays.
Tras varios fracasos, retirouse en 1942.
Zhuge Liang
Zhuge Liang, tamén chamado Zhuge Kongming ou Kongming, nado no ano 181 e finado no 234, foi un estratego chinés.
Traxectoria
Foi o principal estratego e conselleiro do Reino de Shu, debido á súa xenialidade foi chamado "Dragón Dormente", decidiu servir a Liu Bei, logo de ser honrado con tres visitas do novo líder de Shu. Moi capaz tanto para cuestións domesticas como estranxeiras, un estratego notábel, que mesturaba cos seus coñecementos meteorolóxicos, e astronómicos, coas condicións da natureza. Tamén foi inventor. Entre as súas invencións se atopan a lanterna de Kongming ou as lámpadas flotantes mediante o efecto do globo para iluminar o camiño pola noite sen que o seu exército fose descuberto.
Foi partícipe da fundación de Reino de Shu. Morreu na batalla de Wuzhang Plains.
Morten Gamst Pedersen
Morten Gamst Pedersen, nado o 8 de setembro de 1981 en Vadsø, é un futbolista noruegués que como centrocampista ou extremo esquerdo.
Primeiros anos
Orixinario do condado de Finnmark, comezou a súa carreira no Tromsø IL, o club da principal cidade do norte do país, Tromsø.
Blackburn Rovers
Logo de catro anos no campionato noruegués, onde logrou marcar unha media dun gol cada dous partidos, fichou polos Blackburn Rovers en 2004 e xogou o seu primeiro partido da Premier League o 28 de agosto de 2004, contra o Manchester United, que acabou nun empate 1-1. Rematou a tempada 2004-2005 como o segundo mellor goleador do club, con 8 goles.
Durante a tempada 2006-2007 figurou como titular na maioría dos encontros, xogando como extremo esquerdo e marcou 6 goles na liga, ademais de realizar 11 asistencias.
Turquía
En agosto de 2013 firmou de balde co club turco do Karabükspor.
Carreira internacional
Morten Gamst Pedersen xogou por primeira volta coa selección do seu país en 2004, e o o 18 de febreiro de 2004 marcou dous goles contra Irlanda do Norte, nunha vitoria final por 4 a 1. O 2 de setembro de 2006, durante un partido de clasificación para a Eurocopa 2008 contra Hungría marcou un gol semellante ao realizado polo seu ídolo, a estrela neerlandesa da década de 1980 Marco van Basten, na final da Eurocopa de 1988. Os xornais noruegueses, como o Aftenposten ou o Dagbladet déronlle o sobrenome de "Van Gamsten". Logo dese partido recibiu o Gullklokka, que é unha distinción dada os internacionais noruegueses que chegaron ás 25 convocatorias coa selección nacional.
The King's Speech
The King's Speech é un filme británico de drama histórico dirixido por Tom Hooper que foi estreada en 2010, baseada na historia real do rei Xurxo VI do Reino Unido contra o inicio da segunda guerra mundial.
Rotarit
Rotarit ou Rotharit, finado en Turín en 702, foi un duque longobardo, último duque de Bérgamo.
The King's Speech
Sinopse
Cando o rei Xurxo V (Michael Gambon) falece, o seu fillo Eduardo (Guy Pearce) pasa a ocupar o trono como Eduardo VIII. Eduardo tiña unha relación amorosa con Wallis Simpson, unha americana divorciada, pero non foi aceptada pola familia real, e cando manifestou a súa intención de casar con Mrs. Simpson foi rexeitado polo Primeiro Ministro Stanley Baldwin. Entón Eduardo VIII toma unha decisión drástica: en decembro do mesmo ano abdica, argumentando que non sería capaz de cargar o peso da coroa sen o apoio da muller que ama. O seu irmán máis novo Alberto (Colin Firth) convértese así no novo rei de Inglaterra como Xurxo VI, pero ten un problema: é tatexo e falar en público non é doado para el. Por iso, a súa muller Isabel (Helena Bonham Carter) contrata o excéntrico logopeda Lionel Logue (Geoffrey Rush) para que o axude. Finalmente, co apoio da súa familia, de Logue e do mesmo Winston Churchill (Timothy Spall), Xurxo VI prepárase para dar un discurso á toda a nación para dicirlles que o Reino Unido lle declara a guerra á Alemaña Nazi de Hitler.
Rotarit
Traxectoria
Á morte de Raghinperto, acaecida poucos meses despois da batalla de Novara, Rotarit e Ansprando meteron na cadea a Ariperto II e sevolveron ao trono a Liutperto. Ariperto, porén, deu fuxido e o ano seguinte (702) venceu en Pavía aos protectores de Liutperto; depuxo e meteu na cadea ao xove rei e coroouse no seu lugar. Rotarit, volto a Bérgamo, proclamouse rei pero foi vencido tras un sanguento cerco por Ariperto que, despois de lle afeitar a barba e a testa como signo de máximo desprezo, levouno a Turín, onde o executou (702).
Beneath the Encasing of Ashes
Beneath the Encasing of Ashes é o álbum de estrea da banda estadounidense de metalcore As I Lay Dying, editado o 12 de xuño do 2001 a través do selo Pluto Records.
Wasabi
thumb|O wasabi emprégase como condimento xaponés. thumb|Wasabi fresco
O wasabi (en xaponés 山葵 ou ワサビ) emprégase como condimento xaponés. É extraído dunha raíz da planta de nome homónimo, denominada co seu nome científico Wasabia japonica, Cochlearia wasabi, ou tamén Eutrema japonica, da familia do nabo, a mostaza e o repolo. Ten un sabor extremadamente forte e emprégase principalmente mesturado coa salsa de soia para mollar o suxi. En xeral, é usado para decorar os pratos de peixe ou carne.
A súa forza, máis que no proído, reside nos vapores que se transmiten ao longo das fosas nasais e que producen unha sensación de ardor. Esta sensación non fica demasiado tempo a diferenza do proído producido polos chiles. O wasabi medra de forma natural só no Xapón e a illa de Sakhalín.
Características
Úsase como condimento en moitos pratos de comida xaponesa, como o suxi, o sashimi ou nalgúns tipos de donburi. No Xapón tamén é posible atopalo en forma de brotes que se poden consumir en ensaladas e que teñen algo do sabor da raíz do wasabi. Tamén existen aperitivos de sabor a wasabi.
O wasabi é escaso, difícil de producir e caro, mesmo no Xapón polo que moitas veces adóitase substituír por un sucedáneos de wasabi, xa sexa en forma de po ao que debe engadírselle auga e remexer ou envases de tubo listos para a súa utilización. Estes sucedáneos están feitos a base de ravo picante ao que se lle engade un colorante verde e é a pasta que se serve na maioría dos restaurantes tanto no Xapón como fóra del. Para distinguir o wasabi artificial do auténtico, no Xapón denomínase a este último hon-wasabi (wasabi auténtico). O hon-wasabi véndese fresco en forma de raíz, e debe relarse e mesturarse con auga no intre no que se vaia a consumir.
Uso histórico
Antes de que os sistemas de refrixeración perfeccionásense no Xapón, o wasabi era utilizado para envolver os peixes crus xa que posúe propiedades antibacterianas e antisépticas. Actualmente emprégase para realzar o sabor do suxi aínda que só en pequenas porcións debido ao seu característico proído. Os xaponeses utilizábano para fregalo nas feridas para evitar infeccións.
O Grove, O Grove
San Martiño do Grove é unha parroquia que se localiza no concello do Grove e que acolle a capitalidade do municipio. Segundo o IGE, en 2021 tiña 9.568 habitantes (4.886 mulleres e 4.682 homes), distribuídos en 17 entidades de poboación, o que supón un descenso continuado en relación ós anos 2015, cando tiña 9.707 veciños, e 2010, cando eran 10.162.
Edgar Rice Burroughs
Edgar Rice Burroughs, nado en Chicago o 1 de setembro de 1875 e finado en Encino, California, o 19 de marzo de 1950, foi un escritor estadounidense de xénero fantástico coñecido polas súas series de historias de Barsoom (ambientadas en Marte), de Pellucidar (que teñen lugar no centro da Terra) e, en especial, pola creación do mundialmente famoso personaxe de Tarzán.
Moredo, Soutordei, Ribas de Sil
Moredo é un lugar da parroquia de Soutordei, no concello lucense de Ribas de Sil.
Edgar Rice Burroughs
Traxectoria
Asistiu á Harvard School de Chicago onde entrou en contacto co mundo clásico de Grecia e Roma. Tralo seu paso pola escola foise a vivir ao rancho gandeiro do seu irmán onde traballou dous anos de vaqueiro. Despois ingresou na Philips Academy de onde o expulsarían por preguiceiro. Tras un período de adestramento na Academia Militar de Míchigan, entrou a formar parte do Sétimo de Cabalería dos EUA e chegou a loitar contra os apaches en Arizona pero pronto o licenciaron ao descubrir a súa minoría de idade, o que o levou a volver a Chicago e dedicarse a unha serie de traballos diversos non moi ben pagados tanto alí como en Idaho.
En 1912, aos 36 anos de idade e baixo o seudónimo de Normal Bean que apareceu impreso como Norman Bean, publicou o seu primeiro relato, Baixo as lúas de Marte na revista All-Story Weekly, obra que lle reportou 400 dólares. En outubro dese mesmo ano, esta vez co seu nome real, publicou Tarzán dos monos que en 1914 aparecería en formato de libro.
Durante a segunda guerra mundial fíxose correspondente de guerra para Los Angeles Times e cubriu, con 66 anos de idade, o conflito no área do Pacífico sur.
Provincia de Edirne
miniatura|300px|dereita|Localización da provincia de Edirne en Turquía Edirne é unha das 81 provincias (en turco: iller) nas que está dividida Turquía, situada no oeste, na Tracia Oriental, na rexión turca (bölge) do Mármara (Marmara Bölgesi). A provincia fai fronteira con Grecia e con Bulgaria.Ten unha superficie de, e contaba con habitantes no ano 2009.
Distritos
miniatura|300px|dereita|Distritos (ilçeler) de Edirne. A provincia de Edirne divídese en nove distritos:
Ligazóns externas
miniatura|300px|dereita|A [[mesquita de Selimiye, en Edirne, do arquitecto otomán Mimar Sinan.]]
Pañcatantra
Versións e traducións
O Panchatantra alcanzou a súa forma actual no século V. Ao redor do 570 foi traducido á lingua persa media, por orde do rei sasánida Chosroes I. Do persa pasou ao árabe arredor do 850.
No ano 570 foi traducido á pahlavi (ou alfabeto persa literario) e uns anos máis tarde á lingua siríaca. No século VIII o iraniano Ibn Al-Muqaffa traduciuno do persa ao árabe. A partir de aí creouse a colección árabe Kalila wa-Dimna (كليلة ودمنة), que se estendeu por toda Europa. Foi exportado de forma oral e escrita a China, Indonesia e o sueste asiático por monxes budistas. Os viaxeiros levaron as súas historias a Persia, Arabia, e no século IX a Grecia e de alí ao resto de Europa. No século XII foi traducido ao hebreo. Esta tradución considérase a fonte da maioría das versións europeas.
En 1251, o rei Afonso X (aínda infante) fixo traducir ao castelán medieval o texto árabe: Calila e Dimna. En 1278, Giovanni da Capua traduciuno ao latín co título Directorium humanae vitae. En 1313, Raymond de Beziers traduciuno de novo ao latín con motivo do título de cabaleiro de Luís de Navarra, o futuro Luís o Obstinado. En 1644, Gilbert Gaulmin (baixo pseudónimo) traduciu a versión persa ao francés. En 1666, o xesuíta Pierre Poussines traduciuno de novo ao latín co título de Specimen sapientiae indorum veterum ('modelo da sabedoría dos antigos indios'). Case todos os tradutores nomean como autor a un tal Pilpay, aínda que non é nomeado nas versións persa e india.
A edición de Edgerton, de 1924, está conformada por Cinco libros de sabedoría práctica.
Foi traducida á lingua galega por José Virgilio García Trabazo e editada por Rinoceronte Editora no ano 2017. miniatura|300px|Páxina do Pañcatantra.|esquerda
Versión "Hitopadesha"
A partir do Panchatantra, o autor Naraian Pandit produciu unha versión libre chamada Hitopadesha (século XII). Crese que a Naraian lle gustou tanto ese texto que o reescribiu, mellorando o fluxo de historias e engadindo varias da súa propia creación, así o Hitopadesha, aínda que semellante en contido e estrutura ao Pañca-tantra é máis extenso.
Pañcatantra como fonte
O Pañca-tantra ten moitas fábulas en común coas Fábulas de Esopo (do século VI a. C.). O escritor tracio Esopo considérase o pai de todas as fábulas, porque das súas traducións do grego proveñen as fábulas do Roman de Renart (1180), varias das do infante Don Juan Manuel en El conde Lucanor e, posteriormente, os de Jean de La Fontaine (1621-1695). Porén, La Fontaine publicou As Fábulas de Bidpai en 1679, baseada en "o sabio indio Pilpay". Pilpay (tamén Bidpai e Bilpai) é xeralmente o autor ao que se lle atribúe a obra en tempos de La Fontaine, pero a súa existencia non está establecida porque o seu nome aparece na versión árabe, non no orixinal indio. É unha especie de lendario Esopo indio para os árabes, do mesmo xeito que para os propios árabes era o seu propio Esopo o sabio Locman.
Santino Corleone "Sonny"
Biografía
Santino naceu en 1916, fillo de Vito e Carmela Corleone, en 1928 atopou a Tom Hagen, fillo adoptivo non rexistrado, ao final da súa educación secundaria abandonou a escola e dedicouse aos asuntos e negocios do seu pai, o mafioso Vito Corleone.
Quenxe, Lemaio, A Laracha
Quenxe é un lugar da parroquia de Lemaio no concello coruñés da Laracha na comarca de Bergantiños. Tiña 18 habitantes no ano 2009 segundo datos do Instituto Nacional de Estadística, dos cales eran 11 homes e 7 mulleres.
O Ramo, Lemaio, A Laracha
O Ramo é un lugar da parroquia de Lemaio no concello coruñés da Laracha na comarca de Bergantiños. Tiña 9 habitantes no ano 2009 segundo datos do Instituto Nacional de Estadística, dos cales eran 5 homes e 4 mulleres.
Drest VI
Drest (tamén coñecido como Drest mac Domnal ou Drest mac Dúngail; finado en 677) foi un rei do pictos dende o 663 até o 672.
Sucedeu ó seu irmán Gartnait IV despois da morte deste no ano 662. A crónica picta atribúelle un reinado de seis ou sete anos. Crese que foi o líder da derrotada revolta picta contra Ecgfrith de Northumbria no ano 671.
Os Anais do Ulster e os Anaisde Tigernach sinalan que foi deposto como rei, presuntamente por Bridei. Morreu no ano 677.
Traspenas, Artoño, Agolada
Traspenas é un lugar da parroquia de Artoño, no concello pontevedrés de Agolada, na comarca do Deza. Segundo o INE, no 2008 tiña 1 habitante (1 home), o que supón unha diminución de 5 habitantes con respecto ao ano 2000.
Gueral
San Martiño de Gueral é unha parroquia eclesiástica galega do arciprestado de Ourense-Norte na diocese de Ourense que ten as súas terras e os seus lugares repartidos entre dous concellos: o da Peroxa e o de Coles. No ano 2014 tiña 76 habitantes, deles 36 eran homes e 40 eran mulleres, o que supón un descenso de 28 habitantes con relación ao ano 2007.
As aldeas de Alemparte, O Conchouso, Corvelle, Gueral e Vilar de Corvelle pertencen ao concello da Peroxa; e a de Moure pertence ao concello de Coles.
Radiation Belt Storm Probes
miniatura|250px|As dúas sondas RBSP no espazo. Radiation Belt Storm Probes ou RBSP, e máis tarde renomeadas como sondas Van Allen, foi un par de sondas espaciais da NASA lanzadas para estudar o cinto de Van Allen.
Características
As sondas RBSP, denominadas A e B, foron parte do programa Vivindo Cunha Estrela da NASA. Foron lanzadas o 30 de agosto de 2012 a bordo dun foguete Atlas 5 desde Cabo Cañaveral cara a órbita terrestre. A súa misión foi estudar a dinámica do cinto de radiación que rodea á Terra medindo os cambios no campo magnético e eléctrico e as partículas e ondas que hai nesa rexión do espazo.
RBSP A foi apagada en xullo de 2019, mentres que RPSB B o foi en setembro dese mesmo ano.
Pedrarrubia, Lemaio, A Laracha
Pedrarrubia é un lugar da parroquia de Lemaio no concello coruñés da Laracha na comarca de Bergantiños. Tiña 10 habitantes no ano 2009 segundo datos do Instituto Nacional de Estadística, dos cales eran 6 homes e 4 mulleres.
Gran Premio do Reino Unido de 1983
O Gran Premio do Reino Unido de 1983 (oficialmente o XXXVI Marlboro British Grand Prix) foi unha carreira de automobilismo de Fórmula Un, celebrada o 16 de xullo de 1983 no circuíto de Circuíto de Silverstone, Northamptonshire, Inglaterra. Foi a novena carreira do Campionato do Mundo da tempada de, disputada sobre 67 voltas.
Resumo da carreira
A cualificación viu aos Ferrari copando a primeira fila con René Arnoux que bateu a Patrick Tambay por máis de 0,6 segundos. O líder do campionato Alain Prost co Renault foi terceiro, con Elio de Angelis co Lotus xunto a el na segunda fila. Os dous Brabham formaron a terceira fila con Riccardo Patrese diante de Nelson Piquet, mentres que na cuarta fila estaban Eddie Cheever no segundo Renault e Manfred Winkelhock no ATS. Completando os dez primeiros estaban Andrea de Cesaris no Alfa Romeo e Derek Warwick no Toleman. Máis abaixo na grella, o equipo Spirit co seu Honda con motor turbo fixo un impresionante debut con Stefan Johansson décimo cuarto clasificado, por diante de ambos McLarens e só un posto por detrás do vixente Campión do Mundo Keke Rosberg no Williams.